Id-Deċiżjoni tal-Kummissjoni
tal-5 ta’ Settembru 2002
li tistabbilixxi l-arranġamenti għal provi u testijiet komparativi Komunitarji fuq materjal ta’ propagazzjoni u materjal ta’ taħwil ta’ pjanti tal-frott taħt id-Direttiva tal-Kunsill 92/34/KEE
(notifikata taħt id-dokument numru Ċ(2002) 3302)
(Test b’ rilevanza għaż-ŻEE)
(2002/745/EC)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li stabilixxa il-Komunita’ Ewropea,
Wara li kkunsidra id-Direttiva tal-Kunsill 92/34/KEE tat-28 ta’ April 1992 dwar il-marketing tal-materjal ta’ propagazzjoni ta’ pjanti tal-frott u l-pjanti tal-frott, maħsuba għal produzzjoni tal-frott [1], kif emendat l-aħħar bid-Deċiżjoni tal-Kummissjoni 2002/112/KE [2], u partikularment l-Artikoli 20(2) u (4) tagħha,
Billi:
(1) Id-Direttiva 92/34/KEE tipprovdi għal arranġamenti biex isiru mill-Kommissjoni għal provi u testijiet komparattivi tal-materjal ta’ propagazzjoni u ta’ taħwil.
(2) Rappreżentattività adegwata tal-kampjuni inklużi fil-provi u testijiet għandha tiġi assigurata, għallinqas għal ċerti pjanti magħżula.
(3) L-iStati Membri għandhom jieħdu sehem fil-provi u testijiet komparattivi tal-Komuniarji, fejn il-materjal ta’ propagazjoni u ta’ taħwil tal-Prunus domestica sakemm dan soltu jiġi riprodott jew imqiegħed fis-suq fit-territorju tagħom, sabiex jiġi assigurat li l-konklużjonijiet li jinġibdu minnhom ikunu sewwa.
(4) Il-Provi u testijiet komparattivi Komunitarji għandhom isiru mill-2003 sal-2007 fuq materjal ta’ propagazzjoni u taħwil miġbur fl-2002, u id-dettalji ta’ dawn il-provi u testijiet għandhom ukoll ikunu elenkati.
(5) Għall-provi u testijiet komparativi Komunitarji li jdumu aktar minn sena, il-partijiet tal-provi u t-testijiet wara l-ewwel sena għandhom ikunu awtorizzati mill-Kummissjoni mingħajr ma jerġħu jirreferu lil Kumitat Permanenti dwar il-Materjal ta’ Propagazzjoni u Pjanti ta’ Ġeneri u Speċi ta’ Frott, bil-kundizzjoni li l-allokazzjonijiet meħtieġa jkunu disponibbli.
(6) Il-miżuri maħsuba f’ din id-Deċiżjoni jaqblu ma’ l-opinjoni tal-Kumitat Permanenti dwar il-Materjal ta’ Propagazzjoni u Pjanti ta’ Ġeneri u Speċji tal-Frott,
ADOTTAT DIN ID-DEĊIŻJONI:
Artikolu 1
Provi u testijiet komparattivi Komunitarji għandhom isiru mill-2003 sal-2007 fuq materjal ta’ propogazzjoni u taħwil tal-Prunus domestica.
Il-kost massimu għall-provi u testijiet għall-2003 għandu jkun kif muri fl-Anness.
Id-dettalji tal-provi u testijiet mniżżla fl-Anness.
Artikolu 2
L-Istati Membri kollha għandhom jieħdu sehem fil-provi u testijiet komparativi Komunitarji, sa fejn il-materjal tal-propagazzjoni u taħwil ta’ Prunus domestica soltu jiġi riprodott jew imqiegħed fis-suq fit-territorji tagħhom.
Artikolu 3
Salv li fondi għal dan ikunu disponibbli fl-estimi, il-Kum-missjoni tista’ tiddiċiedi li tkompli l-provi u testijiet mniżżla fl-Anness fil-perijodu 2004 sal-2007.
Il-kost massimu ta’ prova jew test li jitkompla fuq din il-bażi ma’ għandhux jeċċedi l-ammont speċifikat fl-Anness.
Artikolu 4
L-iStati Membri huma ddestinatarji ta’ din id-Deċiżjoni.
Magħmula fi’Brussel, fil-5 ta’ Settembru 2002.